Frank Borman

Frank Frederick Borman (* 14 Maart 1928 - ; Kolonel) is 'n afgetrede vlieënier in die Amerikaanse Lugmag, lugvaartingenieur, toetsvlieënier en Nasa-ruimtevaarder. Hy het ook 'n 14-daguithourekord in die ruimte in Gemini 7 opgestel. Hy is bekend as die bevelvoerder van Apollo 8, die eerste missie wat om die Maan gevlieg het. Tesame met sy bemanning van Jim Lovell en William Anders is hulle die eerste van 24 mense wat om die Maan gevlieg het. Hy was deel van die komitee wat die brand op Apollo 1 ondersoek het. Frank Borman en sy twee bemanningslede is as Time se Persone van die Jaar vir 1968 aangewys ter erkenning vir hulle harde werk.

Nadat hy Nasa verlaat het word hy die hoof- uitvoerende beampte van Eastern Air Lines, 'n pos wat hy beklee het van 1975 tot 1986. Hy is 'n ontvanger van die Congressional Space Medal of Honor.

Hy was ook deel van die span wat die Mosambiekse vliegtuigongeluk, waarin president Samora Machel gesterf het, ondersoek het.

Sien ook 
 Ruimtevaardergroep 2

Eksterne skakels 

  

Amerikaanse ruimtevaarders
Amerikaanse vlieëniers
Kolonels
Apollo-program
Gemini-program
Geboortes in 1928
Lewende mense